钦定古今图书集成/明伦汇编/官常典/第093卷 > 济王栩
## 钦定古今图书集成/明伦汇编/官常典/第093卷 > 济王栩

按《宋史》本传：栩初授镇洮军节度使、检校太尉，封鲁
国公。大观二年，改授彰武军节度使，加开府仪同三
司，封安康郡王。政和中，授检校太保，改荆南清海军
节度使，进封济王。靖康元年，授护国、宁海军节度使，
迁太傅，同景王。杞为贺金人正旦使，既还，又与何栗
为请命使。金帅绐栩曰：“自古有南即有北，不可相无。
今所欲割地而已。”栩回以白上，且言金帅请与上皇
相见。上曰：“岂可使上皇蒙尘！”遂自出，以栩从行。及索
诸王家属，栩夫人曹氏避难他出，徐秉哲捕而拘之，
遂同北去。